cyanic-selkie/wikianc huggingface dataset:
पूर्वाषाढ़ा
पूर्वाषाढ़ा नक्षत्र मंडल का 20वाँ नक्षत्र है। यह धनुराशि में आता है। इस नक्षत्र का स्वामी शुक है तो राशि स्वामी शुक्र। नक्षत्र स्वामी की सर्वाधिक दशा 20 वर्ष की होती है। इसके बाद सूर्य व चंद्र 16 वर्ष की दशा रहती है।
इस नक्षत्र में जितना भी योग्य वर्ष होता है, वह लगभग बचपन से लेकर युवावस्था तक यही दशा चंद्र के अनुसार रहती है। इनके प्रारंभिक जीवनकाल में शुक्र, चंद्र, सूर्य का विशेष महत्व रहेगा। इसी दशा-अंतरदशा में पढ़ाई, विवाद, सर्विस आदि के योग बनेंगे। इनका जन्म लग्न में शुभ होकर बैठना अति उत्तम फलदायी रहेगा।
शुक्र कला, धन, सौंदर्य प्रसाधन, ब्यूटीशियन, चिकित्सा, इंजीनियर, इलेक्ट्रॉनिक, कामवासना आदि का कारक है। वहीं राशि गुरु महत्वाकांक्षा, ईमानदारी, दया भाव, राजनीतिक, प्रशासनिक संगठन आदि का कारक है। शुक्र यदि स्वराशि या उच्च का हो तो ऐसे जातक सुंदर, कलाकार आदि होते हैं वहीं गुरु स्वराशि या उच्च का हो तो ये अपने कार्यक्षेत्र में प्रगति के साथ ईमानदार होते हैं। इनमें कला के साथ सद्गुण भी होते हैं। मेष लग्न हो व शुक्र नक्षत्र स्वामी सप्तम में हो तो ऐसे जातक की स्त्री या पति धनी होगा या धन की कभी कमी नहीं रहेगी। शुक्र इस लग्न में उच्च का हो तो बाहर से लाभ मिले, विदेश में रहकर धन पाए।
द्वितीय भाव में स्वराशि वृषभ का हो तो ऐसे जातक को अपनी वाणी से धन मिले। स्वर उत्तम हो गायन के क्षेत्र में सफलता पाए। शुक्र चतुर्थ में दशम में भी शुभ फलदायी होगा। वृषभ लग्न में शुक्र लग्न, एकादश, दशम, नवम में शुभ फल देगा, वहीं राशि स्वामी गुरु, तृतीय, एकादश, चतुर्थ सप्तम में शुभफलदायी होगा। शुक्र चतुर्थ में हो तो दांपत्य सुख नहीं मिलता, लेकिन ऐसा जातक जनता के बीच प्रसिद्ध होता है।
देवघर जिला
देवघर ज़िला भारत के झारखण्ड राज्य का एक जिला है। इसका मुख्यालय देवघर है।
ख़्वाजा अहमद अब्बास
ख़्वाजा अहमद अब्बास  प्रसिद्ध फिल्म निर्देशक, पटकथा लेखक और उर्दू लेखक थे। उन्होंने 'अलीगढ़ ओपिनियन' शुरू किया। 'बॉम्बे क्रॉनिकल' में ये लंबे समय तक बतौर संवाददाता और फ़िल्म समीक्षक काम किया। इनका स्तंभ 'द लास्ट पेज' सबसे लंबा चलने वाले स्तंभों में गिना जाता है। यह 1941 से 1986 तक चला। अब्बास इप्टा के संस्थापक सदस्य थे।
जीवनी
ख़्वाजा अहमद अब्बास का जन्म 7 जून 1914 को पानीपत, हरियाणा (भारत) में हुआ। उन के दादा 'ख़्वाजा ग़ुलाम अब्बास' थे जो 1857 के विद्रोह के शहीदों में से एक थे। उनके पिता 'ग़ुलाम-उस-सिबतैन' थे और'मसरूर ख़ातून' उनकी माँ थीं। अब्बास साहब ने अपनी प्रारंभिक शिक्षा 'हाली मुस्लिम हाई स्कूल' से ली जो उनके परदादा, उर्दू शायर ख़्वाजा अल्ताफ़ हुसैन हाली द्वारा स्थापित किया गया था। 15 वर्ष की आयु में मैट्रिक समाप्त कर लेने के बाद, बह अलीगढ़ मुस्लिम विश्वविद्यालय में चले गए और वहां बी.ए. (1933) और एल.एल.बी (1935) की पढाई पूरी की।
रेणुका रामनाथ
रेणुका रामनाथ भारत की एक निजी इक्विटी में फण्ड मेनेजर हैं।
करियर
लगभग ३ दशको से रेणुका ने वित्तीय सेवाओं में आईसीआईसीआई समूह में सफलतापूर्वक कई व्यवसायों का निर्माण किया, जिसमें निवेश बैंकिंग, ई-कॉमर्स और प्राइवेट इक्विटी शामिल है। करीब १ दशक तक आईसीआईसीआई की सीईओ व एमडी रहने के बाद उन्होंने उसे भारत के सबसे बड़ी निजी इक्विटी फंडों में से एक बनाने में पूरा नेत्रत्व किया। रेणुका २००९ में एक गुणको को स्थापित करने वाली उद्यमी बनी।
महिला नागा साधु
महिला नागा साध्वी को अक्सर कुंभ मेला के स्नान या अन्य किसी ऐसे ही खास अवसरों पर ही देखा जा सकता है। इनकी रहस्यमयी जिन्दगी की वजह से अक्सर लोगों को इनके बारे में ज्यादा जानकारी नहीं होती। लेकिन जितना कम जानकारी इनके बारे में होती है लोग उतना ही इनके बारे में जानने को उत्सुक रहते हैं।
महिला नागा साधु (साध्वी) को अक्सर कुंभ स्नान या अन्य किसी ऐसे ही खास अवसरों पर ही देखा जा सकता है। इसके बाद इनकी दुनिया एकदम अलग हो जाती है। इनकी इस रहस्यमयी जिन्दगी की वजह से ही अक्सर लोगों को इनके बारे में ज्यादा जानकारी नहीं होती। महिला नागा साधुओं का जीवन इतना सरल नहीं होता है।
नागा साधु बनने की प्रक्रिया बहुत कठिन होती है
नागा साधु बनने के लिए 10 से15 साल तक कठिन ब्रह्मचर्य जीवन का पालन करना होता है। इसके बाद उन्हें अपने गुरू को इस बात का यकीन दिलाना होता है कि अब उनका जीवन पूरी तरह से ईश्वर को समर्पित हो चुका है। इसके बाद ये खुद अपना जीते-जी पिंड दान करती हैं। इनका पूरा दिन ईश्वर की भक्ति में लीन होकर ही गुजरता है। अपना पिंड दान करने के बाद ही ये लोग साधु बनती हैं।
नागा साधु बनने के दौरान महिलाओं को अपने सिर का मुंडन करवाना पड़ता है, जिसके बाद उन्हें पवित्र नदी में स्नान करवाकर पूरे विधि-विधान के साथ नागा साधु बनाया जाता है।
क्या पुरुषों की तरह निवस्त्र रहती हैं महिला नागा साधु?
भगवान दादा (हास्य अभिनेता)
भगवान दादा (निधन: 4 फरवरी, 2002) हिन्दी फ़िल्मों के एक हास्य अभिनेता थे।
व्यक्तिगत जीवन
भगवान दादा 1913 में भगवान Abhaji Palav के रूप अमरावती, महाराष्ट्र में में पैदा हुआ था। वह एक कपड़ा मिल मजदूर का बेटा था, लेकिन फ़िल्मों के साथ जुनून सवार था। वह एक मजदूर के रूप में काम किया, लेकिन फ़िल्मों का सपना देखा था। भगवान दादा मूलतः सिंधी समुदाय के थे। उनके पूर्वज बहुत पहले सिंध से महाराष्ट्र आकर बस गए थे। युवा होने पर उनका सपना अभिनेता बनना था।वह मूक फ़िल्मों में बिट भूमिकाओं के साथ उसका तोड़ मिल गया और स्टूडियो के साथ पूरी तरह से शामिल हो गया। उन्होंने फ़िल्म बनाने और कम बजट फ़िल्मों (जिसमें वह सब कुछ कलाकारों के लिए भोजन की व्यवस्था और वेशभूषा की डिजाइन सहित के लिए व्यवस्था) रु. के लिए 65,000 बनाने के लिए इस्तेमाल एक मंच पर सीखा है।
अधिवृषण
अधिवृषण या एपिडिडीमिस (epididymis) पुरुष जनन तंत्र की वह नलिका है जो अण्डकोश (testicle) को शुक्रवाहिका (vas deferens) से जोड़ती है। अधिवृषण सभी नर सरीसृपों, पक्षियों, और स्तनधारियों में पाया जाता है। वयस्क पुरुषों में यह ६ से ७ मीटर लम्बी, पतली, पास-पास कुण्डलित एकल नलिका होती है।
संरचना
अधिवृषण के तीन भाग होते हैं-
बेसेल संधि
बेसेल संधि (Basel Convention) खतरनाक अपशिष्ट पदार्थों के सीमापार स्थानांतरण के नियंत्रण और इन पदार्थों के निपटारे से संबंधित अंतरराष्ट्रीय संधि है।
यह संधि २२ मार्च १९८९ को हस्ताक्षर के लिये तैयार कर दी गयी तथा ५ मई १९९२ से प्रभावशील है।
पृष्ठभूमि
वर्तमान समयों में जलपोत विखंडन का कार्य मुख्य रूप से भारत, चीन, पाकिस्तान और बंग्लादेश में हो रहा है। कुछ ही अपवादों को छोड़कर अधिकांश पोतों का विखंडन समुद्र किनारे स्थित इकाइयों में होता है। उद्योगीकृत देशों में विद्यामान सामान्य मानकों और रूढ़ियों की तुलना में जलपोतों के विखंडन की वर्तमान पद्धतियां कई दृष्टियों से अनुपालन की आवश्यकताओं को पूरा नहीं करती हैं। इन पद्धतियों की कुछ कमियों में शामिल हैं पर्याप्त एहतियाती कदम न उठाना, अपर्याप्त प्रशिक्षण और जागरूकता और ये सब विखंडन इकाइयों पर लागू होती हैं। इनके अलावा भी कई कमियां हैं। सुधार करने के उपाय लागू करने का प्रभाव मात्र जलपोत विखंडन इकाई पर ही नहीं पड़ेगा, बल्कि विखंडन के पूर्व की गतिविधियों पर और विखंडन के दौरान प्राप्त किए गए अपशिष्ट पदार्थों के अंतिम गंतव्य स्थान और उनके निपटारे पर भी पड़ेगा।
वर्तमान जलपोत विखंडन पद्धतियों की खामियों से जो समस्याएं पैदा होती हैं, उनके परिणाम मात्र पर्यावरण को ही नहीं भुगतने होते, बल्कि कर्मियों की व्यावसायिक सुरक्षा एवं स्वास्थ्य पर भी बुरा प्रभाव पड़ता है।
पर्यावरणीय प्रभावों को इस तरह वर्गीकृति किया जा सकता है: विखंडन के लिए आवश्यक स्थान को घेरकर और उसे विस्तार देते जाकर, विखंडन उद्योग स्थानीय परिवेश, पर्यावरण और समाज को प्रभावित करता है। उस स्थान में पहले से रहते आ रहे समुदाय मछली पकड़ने, कृषि आदि मूलभूत उद्योगों पर आश्रित हो सकते हैं जिससे दोनों के हितों में टकराहट संभव है और यह एक विचारणीय मुद्दा बन सकता है। समुद्र, जमीन और हवा में निकासी और उत्सर्जन से तीव्र और दीर्घकालिक प्रदूषण हो सकता है। पर्यावरण में विषाक्त पदार्थों के पहुंचने को रोकने के लिए परिसीमन (कन्टेनमेंट) का अभाव चिंता का एक प्रमुख विषय है।
प्रक्रियाओं में और अधिक सुधार लाने की आवश्यकता को पहचानते हुए, ताकि बढ़ती संख्या में जलपोतों के विखंडन को ठीक तरह से प्रबंधित किया जा सके, खतरनाक अपशिष्ट पदार्थों के सीमापार स्थानांतरण पर नियंत्रण और उनके निपटारे से संबंधित बेसेल संधि में शामिल पक्षों की सभा ने दिसंबर 1999 में आयोजित अपनी पांचवीं बैठक (सीओपी 5) में इस विषय से दो-चार होने का निर्णय लिया। बेसेल संधि के तकनीकी कार्य दल को जलपोतों के संपूर्ण एवं आंशिक विखंडन के पर्यावरणीय दृष्टि से समुचित प्रबंध हेतु तकनीकी मार्गदर्शक सिद्धांत विकसित करने के कार्य का श्रीगणेश करने को कहा गया। इसके साथ ही, तकनीकी कार्य दल को जलपोत विखंडन के लिए प्रासंगिक बेसेल संधि के अधीन आनेवाले खतरनाक अपशिष्टों और पदार्थों की सूची बनाने को कहा गया।
मार्गदर्शक सिद्धांत
यह दस्तावेज, जलपोतों के संपूर्ण एवं आंशिक विखंडन के पर्यावरणीय दृष्टि से समुचित प्रबंध हेतु तकनीकी मार्गदर्शक सिद्धांत (आगे इसे "मार्गदर्शक सिद्धांत" कहा गया है), को उस उद्देश्य से तैयार किया गया कि ताकि इससे उन देशों को मार्गदर्शन मिल सके जो जलपोत विखंडन सुविधाएं स्थापित करना चाहते हैं। ये मार्गदर्शक सिद्धांत उन कार्यप्रणालियों, प्रक्रियाओं और कार्यविधियों के बारे में जानकारी एवं सिफारिशें देते हैं, जो पर्यावरणीय दृष्टि से उचित प्रबंधन हेतु लागू की जानी हैं। ये मार्गदर्शक सिद्धांत पर्यावरणीय निष्पादन के मानिटरण और सत्यापन के लिए भी परामर्श देते हैं।
बेसेल संधि के संदर्भ में ईएसएम को इस तरह परिभाषित किया गया है:
धारा 2, पैरा 8 के अनुसार "खतरनाक अपशिष्ट पदार्थों और अन्य पदार्थों का पर्यावरणीय दृष्टि से उचित प्रबंध” से तात्पर्य है "खतरनाक अपशिष्ट पदार्थों और अन्य पदार्थों का प्रबंधन इस तरीके से करना कि वह मानव स्वास्थ्य और पर्यावरण को इन अपशिष्ट पदार्थों के कारण होनेवाले हर प्रतिकूल प्रभाव से बचाए"।
बेसेल संधि के सचिवालय (एसबीसी) ने युनेप के प्रौद्योगिकी, उद्योग और अर्थशास्त्र विभाग (युनेप/डीटीआईई) से अनुरोध किया है कि वह जलपोतों के विखंडन के पश्चात डाउनस्ट्रीम पुनश्चक्रण परिचालनों के लिए मार्गदर्शक सिद्धांत विकसित करने के कार्य को संयुक्त रूप से हाथ में लिए जाने की संभावनाओं पर विचार करे।
यहां जिन विषयों को लिया गया है वे मात्र जलपोत विखंडन के तकनीकी और कार्यप्रणालीय पहलुओं से संबंधित हैं। यह मान लिया गया है कि खतरनाक अपशिष्ट के रूप में जलपोतों के निर्यात से जुड़े कानूनी प्रश्नों का बेसेल संधि के कानूनी कार्य दल द्वारा निरीक्षण अभी बाकी है।
इन मार्गदर्शक सिद्धांतों का अनुप्रयोग
ये मार्गदर्शक सिद्धांत वर्तमान जलपोत विखंडन सुविधाओं और नई सुविधाओं दोनों पर लागू होते हैं। वर्तमान कार्यप्रणालियों का उल्लेख वर्तमान सुविधाओं में ईएसएम सिद्धांतों को सुनियोजित तरीके से लागू किए जाने की प्रक्रिया के शुरुआती बिंदु के रूप में किया गया है। यह प्रक्रिया वर्तमान कार्यप्रणालियों और आदर्श सुविधा में जो भेद है, उसे रेखांकित करती है। नई सुविधाओं से आशा की जाती है कि वे आदर्श सुविधा के मानकों का अनुपालन करेंगी।
मोगा, पंजाब
मोगा (Moga) भारत के पंजाब राज्य के मोगा ज़िले में स्थित एक नगर है। यह ज़िले का मुख्यालय भी है। मोगा पंजाब में सांस्कृतिक व ऐतिहासिक महत्व रखता है। राष्ट्रीय राजमार्ग 5, राष्ट्रीय राजमार्ग 703 और राष्ट्रीय राजमार्ग 703बी यहाँ से गुज़रते हैं।
कुण्डलपुर, मध्य प्रदेश
कुण्डलपुर भारत के मध्य प्रदेश राज्य में स्थित एक जैनों का एक सिद्ध क्षेत्र है जहाँ से श्रीधर केवली मोक्ष गये है जो दमोह से ३५ किलोमीटर की दूरी पर स्थित है। यह एक प्रमुख जैन तीर्थ स्थल है। यहाँ तीर्थंकर ऋषभदेव की एक विशाल प्रतिमा विराजमान है।
जैन तीर्थ स्थल
कुण्डलपुर में ६३ जैन मंदिर है। उनमें से 22वाँ मंदिर काफ़ी प्रसिद्ध है। इसी मंदिर में बड़े बाबा (भगवान आदिनाथ) की विशाल प्रतिमा है। यह प्रतिमा जी बड़े बाबा के नाम से प्रसिद्ध है। प्रतिमा पद्मासन मुद्रा में है और 15 फुट ऊँची हैं। यह मंदिर कुण्डलपुर का सबसे प्राचीन मंदिर माना जाता है। एक शिलालेख के अनुसार  विक्रम संवत् 1757 में यह मंदिर फिर से  भट्टारक सुरेन्द्रकीर्ति द्वारा खोजा गया था। तब यह मंदिर जीर्ण शीर्ण हालत में था। तब बुंदेलखंड के शासक छत्रसाल. की मदद से मंदिर का पुनः निर्माण कराया गया था। यह जगह कुंडलगिरी कुण्डलपुर दमोह जिले के पटेरा ब्लाक, मध्य प्रदेश. में है।
आचार्य विद्यासागर इस क्षेत्र के जीर्णोद्धार के मुख्य प्रेरणा स्रोत माने जाते है।
याशिका दत्त
प्रारंभिक जीवन और पृष्ठभूमि
याशिका का जन्म 5 फरवरी 1986 को अजमेर, राजस्थान में एक दलित (भंगी) परिवार में हुआ था। उनकी मां का नाम शशि दत्त है।  उन्होंने 2007 में सेंट स्टीफ़न कॉलेज, दिल्ली से बीएससी में अपना स्नातक पूरा किया। याशिका ने अपनी मास्टर डिग्री कला और संस्कृति पत्रकारिता में कोलंबिया विश्वविद्यालय के स्नातक स्कूल ऑफ जर्नलिज़्म से 2015 में पूरी की। याशिका ने दलितों के सामाजिक मुद्दों पर लिखा है और dalitdiscrimination.tumblr.com, एक टम्बलर ब्लॉग पोर्टल  संस्थापक है।  याशिका ने भारत, नेपाल, भूटान, तुर्की और हंगरी से पत्रकारिता की है।
चन्द्र प्रकाश देवल
डॉ॰ चन्द्र प्रकाश देवल (अथवा चंद्र प्रकाश देवल) प्रसिद्ध राजस्थानी कवि और अनुवादक हैं। वो राजस्थानी साहित्य अकादमी सलाहकार परिषद के संयोजक भी हैं। यह उदयपुर के है। • इनकी प्रथम रचना 'पागी' के लिए साहित्य अकादमी अवार्ड मिल चुका है।
• 'बोलो माधवी' रचना के लिए इन्हें मीरा सम्मान मिल चुका है। 'उडीक पुराण' के लिए इन्हें 2004 का सूर्यमल्ल मीसण पुरस्कार मिल चुका है।
• इन्होंने सूर्यमल्ल मीसण के 'वंश भास्कर' का हिन्दी अनुवाद किया है। (यह ग्रंथ भारतीय भाषाओं में महाभारत के बाद सबसे बड़ा ग्रंथ है।)
• 2009 में "झुरावों" रचना के लिए इन्हें कमल गोयनका पुरस्कार मिल चुका है।
• 2013 में बिहारी पुरस्कार भी मिल चुका है। यह पुरस्कार इनकी राजस्थानी भाषा की कृति 'हिरणा ! मौन साध वन चारणा' के लिए मिला।
• रचनाएँ- 'कावड़','मान','तोपनामा','पक्षतावा','मृत्यु किसी को डराती नहीं', 'मृत्यु से मत भागो', 'विपथगा'।
• इन्होंने रसियन उपन्यासकार फ्योदोर दोस्तेयेवस्की की रचना “Crime and Punishment" का तथा सेम्यूल बकेट के नाटक “Waiting for God of' का राजस्थानी में अनुवाद किया है।
अनुवाद
उन्होंने बंगाली, उड़िया, गुजराती, हिन्दी और पंजाबी कविताओं और पुस्तकों का राजस्थानी में अनुवाद किया है। उन्होंने रूसी उपन्यासकार फ्योदोर दोस्तोवस्की के "क्राइम एंड पनिशमेंट" और सेम्युल बेकेट के नाटक "वेटिंग फॉर गोडोट" का भी अनुवाद किया।
उनकी कुछ कविताएँ निम्न हैं: पछतावा, मृत्यु किसी को डराती नहीं, मृत्यु से मत भागो, विपथगा।
सम्मान
उन्हें सन् २०११ में भारत सरकार ने भारत के चतुर्थ सर्वोच्च नागरीक सम्मान पद्मश्री से सम्मानित किया गया। इनके द्वारा रचित एक कविता–संग्रह पागी के लिये उन्हें सन् 1979 में साहित्य अकादमी पुरस्कार (राजस्थानी) से सम्मानित किया गया। उन्हें राजस्थानी साहित्य की सेवा करने और कविता "झुरावो" के लिए २००९ में मातृश्री कमल गोयनका राजस्थानी साहित्य सम्मान मिला। उन्हें अपनी कृति 'उदीक पुराण ' के लिए सूर्यमल मिश्रण शिखर पुरस्कार (2004-05) प्रदान किया गया था।
अरेभाषे
अरेभाषे कन्नड़ भाषा का एक रूप है। यह कर्नाटक के दक्षिण कन्नड़ और कोडागु जिलों में रहने वाले गौड़ा लोगों की स्थानीय भाषा है और केरल के कासरगोड जिले के बंडाडुक्का, डेलमपडी और पनाथुर क्षेत्रों में है।
नगला जोहार गाँव, इगलास (अलीगढ़)
नगला जोहार इगलास, अलीगढ़, उत्तर प्रदेश स्थित एक गाँव है।
विकर्ण
ज्यामिति में, किसी बहुभुज या किसी बहुफलक के दो सम्मुख शीर्षो को मिलाने वाले सरल रेखा-खण्ड को विकर्ण (Diagonal डाईगोनल) कहते हैं।
महादजी पन्त गुरुजी
महादजी बल्लाल करकरे या महादजी पंत गुरुजी पेशवाओं के दूत तथा पेशवा माधवराव प्रथम एवं सवाई माधवराव के शिक्षक और सलाहकर थे।
दुमका जिला
दुमका ज़िला भारत के झारखण्ड राज्य का एक जिला है। इसका मुख्यालय दुमका है, जो एक पहाड़ी क्षेत्र है और झारखण्ड की उपराजधानी है।।
सिमरनजीत सिंह मान
प्रारंभिक जीवन
1945 में शिमला में जन्मे, वह एक सैन्य-राजनीतिक पृष्ठभूमि से आते हैं। उनके पिता, लेफ्टिनेंट कर्नल जोगिंदर सिंह मान 1967 में पंजाब विधानसभा के स्पीकर थे। उन्होंने गीतिंदर कौर मान से शादी की है। मान की पत्नी और पंजाब के पूर्व मुख्यमंत्री अमरिंदर सिंह की पत्नी परनीत कौर बहनें हैं।
उन्होंने बिशप कॉटन स्कूल, शिमला और गवर्नमेंट कॉलेज चंडीगढ़ में शिक्षा प्राप्त की। वह "इतिहास", "पंजाबी", "धर्म" और "राजनीति विज्ञान" विषयों में स्वर्ण पदक विजेता थे।
उनका एक बेटा और दो बेटियां हैं।
बहामियाई राजतंत्र
बहामियाई राजतंत्र, बहामाज़ राष्ट्रमण्डल की संवैधानिक राजतंत्र है। बहामाज़ के एकाधिदारुक को बहामाज़ और यूनाइटेड किंगडम समेत कुल १५ प्रजाभूमियों, का सत्ताधारक एकराजीय संप्रभु होने का गौरव प्राप्त है। वर्तमान सत्ता-विद्यमान शासक, ६ फरवरी वर्ष १९५२ से महारानी एलिजाबेथ द्वितीय हैं। अन्य राष्ट्रमण्डल देशों के सामान ही बहामाज़ की राजनीतिक व्यवस्था वेस्टमिंस्टर प्रणाली पर आधारित है, जिसमें राष्ट्रप्रमुख का पद नाममात्र होता है, और वास्तविक प्रशासनिक शक्तियां शासनप्रमुख पर निहित होते हैं। बहामाज़ राष्ट्रमण्डल सैद्धांतिक रूप से एक राजतंत्र है, और बहामाज़ के शासक के पदाधिकारी इसके राष्ट्रप्रमुख होते हैं, हालाँकि शासक की सारी संवैधानिक शक्तियों का अभ्यास, उनके प्रतिनिधि के रूप में, बहामाज़ के गवर्नर-जनरल करते हैं। अधिराट् यदी स्त्री हो तो उन्हें " बहामाज़ की रानी" के नाम हे संबोधित किया जाता है, और एक पुरुष अधिराट् को " बहामाज़ के राजा के नाम से संबोधित किया जाता है।
व्युत्पत्ति
बहामाज़ में राजतंत्र की ऐतिहासिक पृष्ठभूमि, ब्रिटिश औपनिवेशिकता में है, जब १८वीं सदी में ब्रिटेन ने अपने साम्राज्य का विस्तार किया और विश्व के विभिन्न कोनों में अपने उपनिवेश स्थापित किया। धीरे-धीरे इन उपनिवेशों को अपनी प्रशासन पर संप्रभुता प्रदान कर दी गई, और वेस्टमिंस्टर की संविधि, 1931 द्वारा इन सारे राज्यों को राष्ट्रमण्डल के अंदर, पूर्णतः समान पद दे दिया गया था। जो पूर्व उपनिवेश, ब्रिटिश शासक को आज भी अपना शासक मानते है, उन देशों को राष्ट्रमण्डल प्रजाभूमि या राष्ट्रमण्डल प्रदेश कहा जाता है। इन अनेक राष्ट्रों के चिन्हात्मक समानांतर प्रमुख होने के नाते, ब्रिटिश एकराट् स्वयं को राष्ट्रमण्डल के प्रमुख के ख़िताब से भी नवाज़ते हैं। हालांकि शासक को आम तौरपर ब्रिटिश शासक के नाम से ही संबोधित किया जाता है, परंतु सैद्धान्तिक तौर पर सारे राष्ट्रों का संप्रभु पर सामान अधिकार है, तथा राष्ट्रमण्डल के तमाम देश एक-दुसरे से पूर्णतः स्वतंत्र और स्वायत्त हैं।
राजपरिवार
संप्रभु के परिवार के सबसे करीबी सदस्यों के समूह को कहाजाता है। हालाँकि, ऐसा कोई दृढ़ नियम या विधान नहीं है, जो यह सुनियोजित करता हो की किन व्यक्तियों को इस विशेष समूह में रखा जाए, नाही कोई ऐसा विधान है जो राजपरिवार को विस्तृत रूप से परिभाषित करता हो। आम तौर पर ब्रिटेन के उन व्यक्तियों को जिनपर हिज़/हर मैजेस्टी(HM) या हिज़/हर रॉयल हाइनेस (HRH) का संबोधन रखते हैं, को आम तौर पर राजपरिवार का सदस्य माना जाता है। राजपरिवार में केवल संप्रभु को ही संवैधानिक कर्तव्य व पद प्राप्त हैं। संप्रभु और उसके तत्काल परिवार के सदस्य देश के विभिन्न आधिकारिक, औपचारिक और प्रतिनिधित्वात्मक कार्यों का निर्वाह करते हैं।
तोष, हिमाचल प्रदेश
तोष (Tosh) भारत के हिमाचल प्रदेश राज्य के कुल्लू ज़िले में स्थित एक गाँव है। तोष लगभग 2400 m की ऊँचाई पर स्थित है। यह पार्वती घाटी में कसोल के निकट स्थित हैऔर चारों ओर से पहाड़ों से घिरा है। पार्वती घाटी के लोगों का मुख्य जीविका का साधन पर्यटन उद्योग है। इसके अलावा सेव के बाग भी यहाँ के लोगों के आय के प्रमुख स्रोत हैं। यहाँ के लोगों के घर लकड़ी के बने हुए हैं जो पर्वतीय आर्किटेक्चर का उत्कृष्ट नमूना हैं।
बहामियाई राजतंत्र
वित्त
बहामाज़ की सरकार संप्रभु, राजपरिवार या देश के बाहर स्थित शाही निवासों के रखरखाव के समर्थन हेतु किसी भी प्रकार की आर्थिक सहायता नहीं प्रदान करती है। हालांकि, संप्रभु या शाही परिवार के दौरे के समय आने वाले खर्चों का प्रभार सरकार उठाती है। इसके अलावा, गवर्नर-गवर्नर-जनरल के आधिकारिक खर्चे भी सरकार उठाती है।
कार्यपद के कर्तव्य
सत्ताधारी रानी/राजा पर सैद्धांतिक रूप से एक संवैधानिक शासक के अधिकार निहित है, परंतु परंपरानुसार इन सारी शक्तियों का अभ्यास केवल संसद और सरकार के विनिर्देशों के अनुसार ही, शासक के प्रतिनिधि होने के नाते, महाराज्यपाल द्वारा कार्यान्वित करने के लिए बाध्य हैं। अतः अन्य राष्ट्रमण्डल प्रजाभूमियों के समान ही, यह एक संसदीय सम्राज्ञता है। संसदीय शासक होने के नाते, शासक के सारे संवैधानिक अधिकार, निष्पक्ष तथा गैर-राजनैतिक कार्यों तक सीमित हैं, जो सैद्धान्तिक तौर पर शासक के अधिकार हैं, परंतु वास्तविक रूप से इन्हें केवल गवर्नर-जनरल द्वारा ही उपयोग किया जाता है। जबकि राजनैतिक-शक्तियों का अभ्यय गवर्नर-जनरल द्वारा सरकार और अपने मंत्रियों की सलाह और विनिर्देशों पर ही करते हैं।
पटल सर्वेक्षण या प्लेन टेबल सर्वेक्षण
प्लेन टेबल सर्वे, सर्वेक्षण एक ऐसी प्रक्रिया है जिसमें हम फील्ड वर्क के साथ-साथ ऑफिस वर्क भी कर सकते हैं इस सर्वेक्षण में हम किसी क्षेत्र का प्लान बनाकर समतल मैदान में दिए हुए बिंदुओं का छोटा रूप रेखा चित्र खींच कर स्केल की सहायता से अपने सीट में दर्शाते हैं जिसे प्लेन टेबल सर्वे की संज्ञा दी जाती है
देविका
देविका या प्रमिला देवी (Devika) (२५ अप्रैल १९४३– १ मई २००२) एक भारतीय तमिल तथा तेलुगु अभिनेत्री थीं। देविका के दादा का नाम रघुपति वेंकाहिआ था जबकि देविका बेटी का कनक है। देविका ने अपने समय १९५४ से १९८५ तक कई तमिल और तेलुगु फिल्मों में अभिनय किया था।
बाघा पुराना
बाघा पुराना (Bagha Purana) भारत के पंजाब राज्य के मोगा ज़िले में स्थित एक नगर है। यह एक नगरपरिषद और तहसील का दर्जा रखता है।
श्रवण नक्षत्र
यह एक नक्षत्र है
नगला दयाल गाँव, इगलास (अलीगढ़)
नगला दयाल इगलास, अलीगढ़, उत्तर प्रदेश स्थित एक गाँव है।
टर्बोशाफ्ट
टर्बोशाफ्ट इंजन गैस टर्बाइन का एक रूप होता है, जोकि "जेट थ्रस्ट" के बजाय शाफ्ट पावर का उत्पादन करने के लिए अनुकूलित होता है। अधिकतर हेलिकॉप्टर इसी प्रकार के इंजनों का प्रयोग करते है।
बनावट
अवधारणा में, टर्बोशाफ्ट इंजन टर्बोजेटों के समान हैं, सिवाए अतिरिक्त टर्बाइन विस्तार और गियरबॉक्स के। ये अतिरिक्त टर्बाइन विस्तार गर्म गैसों के निकास से ऊर्जा निकालने के लिए और इसे शाफ्ट पावर में परिवर्तित करने का काम करते हैं। वे काफी हद तक टर्बोप्रॉप इंजनों के समान हैं, और एक ही प्रकार का इंजन अक्सर दोनों रूपों में उपयोग किया जाता है।
कार्यप्रणाली
एक टर्बोशाफ्ट के केन्द्र में गैस टर्बाइन होती है, जिसे गैस जेनरेटर भी कहते है। इसमें एक अंतर्ग्रहक, संपीडक, कम्बस्टर (अंतर्दहक), टर्बाइन और एक प्रॉपेलिंग नोजल होता है। हवा अंतर्ग्रहक में खींची जाती है और संपीडक द्वारा संपीड़ित होती है। अंतर्ग्रहण के बाद संपीड़ित वायु में ईंधन डाला जाता है, जहाँ ईंधन और वायु का मिश्रण और दहन होता है, जिससे गर्म गैसें उत्पन्न होतीं हैं। इंजन के पिछले हिस्से में लगी टर्बाइन के रास्ते से गर्म गैसों का विस्तार और निकास होता है, जिससे टर्बाइन घूमने लगती है। टर्बाइन द्वारा उत्पन्न कुछ शक्ति का उपयोग गैस जेनरेटर और उसके संपीडक को चलाने में किया जाता है।
गैस जेनरेटर से निकलने वाली गर्म गैसें वायुमंडल से उच्च दबाव पर होती हैं, और इंजन के पिछले हिस्से में लगी टर्बाइन को घुमाती हुईं निकलती हैं, जो कि एक अंदरुनी शाफ्ट के सहारे शक्ति उत्पादन करती है। यह शक्ति एक रिडक्शन गियरबॉक्स के माध्यम से मुख्य शाफ्ट तक प्रेषित की जाती है।
उपयोग
टर्बोशाफ्ट इंजनों का उपयोग आमतौर पर उन जगहों में किया जाता है जिनके लिए निरंतर उच्च शक्ति उत्पादन, उच्च विश्वसनीयता, छोटे आकार और हल्के वजन की आवश्यकता होती है। इनमें हेलीकॉप्टर, टिल्टरोटर, सहायक बिजली इकाइयां, नावें और पानी के जहाज, टैंक, होवरक्राफ्ट, और स्थिर उपकरण भी शामिल हैं।
धनिष्ठा
धनिष्ठा नक्षत्र के अंतिम दो चरणों में जन्मा जातक गू, गे नाम से जाना जा सकता है। मंगल इस नक्षत्र का स्वामी है, वहीं राशि स्वामी शनि है। मंगल का नक्षत्र होने से ऐसे जातक ऊर्जावान, तेजस्वी, पराक्रमी, परिश्रम के द्वारा सफलता पाने वाला होता है। कुंम राशि में जन्मा होने से ऐसे जातक स्थिर स्वभाव के होते हैं।
ग्वार
ग्वार (cluster bean) का वैज्ञानिक नाम 'साया मोटिसस टेट्रागोनोलोबस' (Cyamopsis tetragonolobus) है। इसे मध्य प्रदेश(भारत) में चतरफली के नाम से भी जाना जाता हे। को अधिकतर उपयोग जानवरों के चारे के रूप में भी होता है। पशुओं को ग्वार खिलाने से उनमें ताकत आती है तथा दूधारू पशुओं कि दूध देने की क्षमता में बढोतरी होती है। ग्वार से गोंद का निर्माण भी किया जाता है इस 'ग्वार गम' का उपयोग अनेक उत्पादों में होता है। ग्वार फली से स्वादिष्ट तरकारी बनाई जाती है। ग्वार फली को आलू के साथ प्याज में छोंक लगाकर खाने पर यह बहुत स्वाद लगती है तथा अन्य सब्जियों के साथ मिलाकर भी बनाया जाता है जैसे दाल में, सूप बनाने में पुलाव इत्यादि में।
इसको तेलुगु में గోరు చిక్కుడు "Goruchikkudu kaya" or "Gokarakaya" कन्नड में Gorikayie तथा तमिल में கொத்தவரைக்காய் (kotthavarai) कहते हैं। इसको बंगला में বরবটী (barboti) बोलते हैं।
इस पौधे के बीज में ग्लैक्टोमेनन नामक गोंद प्राप्त होता है। ग्वार से प्राप्त गम का उपयोग दूध से बने पदार्थों जैसे आइसक्रीम, पनीर आदि में किया जाता है। इसके साथ ही अन्य कई व्यंजनों में भी इसका प्रयोग किया जाता है। ग्वार के बीजों से बनाया जाने वाला पेस्ट भोजन, औषधीय उपयोग के साथ ही अनेक उद्योगों में भी काम आता है।
ग्वार फली की प्रकृति
ग्वार फली स्वाद में मीठी एवं फीकी हो सकती है। यह पाचन में भारी होती है। यह शीतल प्रकृति की और ठंडक देने वाली है अत: इसके ज्यादा सेवन से कफ की शिकायत हो सकती है परंतु ग्वार शुष्क क्षेत्रों के लिए एक पौष्टिक एवं स्वादिष्ट भोजन है।
ग्वार फली के औषधीय गुण
ग्वार फली में कई पोष्टिक तत्व पाए जाते हैं जो स्वास्थ के लिए गुणकारी होते हैं। यह भोजन में अरुची को दूर करके भूख को बढ़ाने वाली होती है इसके सेवन से मांसपेशियां मजबूत बनाती है ग्वार फली में प्रोटीन भरपूर मात्रा में होता है जो सेहत के लिए फ़ायदेमंद होता है।
ग्वार फली मधुमेह के रोगी के लिए भी लाभदायक है यह शुगर के स्तर को नियंत्रित करती है, पित्त को खत्म करने वाली है। ग्वारफली की सब्जी खाने से रतौंधी का रोग दूर हो जाता है ग्वार फली को पीसकर पानी के साथ मिलाकर मोच या चोट वाली जगह पर इस लेप को लगाने से आराम मिलता है।
प्युटरीसीन
इतिहास
प्युटरीसीन को १८८४ में बर्लिन के वैज्ञानिक लुडविग ब्रीगेर(1849–1919) ने वर्णित किया था।
उत्पादन
प्युटरीसीन को सक्सीनोनाइट्राईल का हाइड्रोजनीकरण करके औद्योगिक पैमाने पर उत्पादन किया जाता है।
विषाक्तता
कैडावरिन बड़ी मात्रा में विषाक्त है।
बेताब (1983 फ़िल्म)
बेताब 1983 में बनी हिन्दी भाषा की प्रेमकहानी फ़िल्म है। इसको राहुल रवैल ने निर्देशित किया और इसमें सनी देओल और अमृता सिंह अपनी पहली फ़िल्म में हैं। संगीत आर॰ डी॰ बर्मन द्वारा निर्मित किया गया। जारी होने पर ये फिल्म साल की सबसे सफल फिल्मों में से एक रही थी। इसको 1987 में तेलुगू में सम्राट नाम से पुननिर्मित किया गया था जिसमें रमेश बाबू और सोनम कलाकार रहे थे।
पूर्वभाद्रपदा
यह एक नक्षत्र है।
बेताब (1983 फ़िल्म)
संक्षेप
यह फिल्म दो युवाओं की प्रेम कहानी है, जिनके परिवारों के हैसियत के अंतर के बावजूद वो प्यार में पड़ जाते हैं। सनी (सनी देओल), युवा, गरीब और खुशहाल लड़का है जो अपनी माँ सुमित्रा (निरूपा रॉय) के साथ अपने खेत के पास बने घर में रहता है। पूर्व में, उसके पिता अविनाश एक बड़े व्यवसायी थे, लेकिन वे दिवालिया हो गए थे। इसी कारण से उन्होंने आत्महत्या कर ली। अवनीश सरदार दिनेश सिंह (शम्मी कपूर) के साथ घनिष्ठ मित्र थे, जो शहर के सबसे अमीर और शक्तिशाली लोगों में से एक हैं। जब सरदार को पता चलता है कि अवनीश दिवालिया हो गया, तो वह उसकी तरफ पीठ मोड़ लेता है। सरदार की एक बेटी है जिसका नाम रोमा (अमृता सिंह) है। वह बिगड़ैल है, घमंडी है और सभी लोगों की आदी है जो उसके घेरे हुए रहते हैं। वह सनी की बचपन की दोस्त थी।
अब, सरदार शहर के बाहर एक नया अस्तबल खरीदता है, जो सनी के खेत के पास है। जब सनी अपनी माँ के साथ ट्रेन स्टेशन पर जाता है, तो वह रोमा को कई सालों बाद देखता है। सनी उसे तुरंत पहचान लेता है, लेकिन रोमा उसे नहीं पहचान पाती। फलस्वरूप, वे संयोग से खेत पर एक दूसरे से कई बार मिलते हैं। वे लगातार झगड़ा करते हैं, लेकिन जल्द ही उसे पता चलता है कि वह उसका बचपन का दोस्त है और वे अपने बचपन के प्यार को फिर से शुरू करते हैं।
उत्तराषाढा
उत्तराषाढ़ा नक्षत्र का स्वामी सूर्य है। इसका प्रथम चरण भेनाम से धनुराशि में आता है। राशि स्वामी गुरु है तो नक्षत्र स्वामी सूर्य है। सूर्य की दशा में सबसे कम 6 वर्ष की होती है। जो लगभग जन्म से 6 वर्ष के अंदर बीत जाती है। इसके बाद चंद्रमा की 10 वर्ष मंगल की 7 वर्ष कुल मिलाकर 17 वर्ष यही समय होता है। जब बच्चा पढ़ाई में संलग्न रहता है यहीं से उसके भविष्य का निर्माण होता है। अतः सूर्य के साथ मंगल का जन्म पत्रिका में शुभ होकर बैठना ही उस बालक का भविष्य निर्धारण करने में सहायक होगा। सूर्य अत्यंत तेजस्वी ग्रह होकर आत्मा का कारक है।
अग्नि तत्व व राशि भी अग्नि तत्व होने से इसका प्रभाव जातक पर ग्रह स्थितिनुसार अधिक पड़ता है। सूर्य यदि गुरु के साथ हो तो उच्च प्रशासनिक सेवाओं में सफलता मिलती है। ऐसे जातकों में कुशल नेतृत्वक्षमता होती है। ये राजनीति, जज, आईएएस ऑफिसर, सीए आदि क्षेत्र में अधिक सफल होते हैं।
मंगल के साथ हो तो पुलिस राजनीति, संगठन, उद्योग आदि में सफलता पाते हैं। बुध के साथ हो तो लेखक, वणिक, उत्तम वक्ता, वकील, प्रकाशक आदि क्षेत्र में सफल होते हैं। सूर्य शुक्र के साथ हो तो सुंदर व कामुक भी होते हैं। अन्य ग्रह जैसे राहु, शनि के साथ शुभफल नहीं मिलता। सूर्य जहाँ शुभ हो वहीं गुरु का भी शुभ होना आवश्यक है। मंगल यदि उत्तम स्थिति में हो तो ऐसा जातक अपना भविष्य उत्तम ही बनाएगा।
इकबाल आज़ाद
इकबाल आज़ाद एक भारतीय फिल्म और टेलीविजन अभिनेता हैं, जो मुख्य रूप से टेलीविजन उद्योग में काम करते हैं, जिसमें नादानियां, टेडी मेडी फैमिली और बेपनाह जैसे धारावाहिक शामिल हैं।
उन्होंने मुक्त (2001), 340 (2009) और इट्स ए मैन्स वर्ल्ड (2010) जैसी फिल्मों में भी काम किया है।
पिया अलबेला
पिया अलबेला एक भारतीय टेलिवीज़न कार्यक्रम है। यह जी टीवी पर प्रसारित किया जाता है।
जामताड़ा जिला
जामताड़ा जिला पूर्वी भारतीय राज्य झारखंड के 24 जिलों में से एक है। जामताड़ा शहर इस जिले का प्रशासनिक मुख्यालय है। यह जिला 23° 10' और 24° 05' उत्तरी अक्षांश और 86° 30' और 87° 15' पूर्वी देशांतर के बीच में स्थित है। जामताड़ा दुमका  से अलग होकर सन २००१ में नया जिला बना।
धरमकोट, मोगा
धरमकोट (Dharamkot) भारत के पंजाब राज्य के मोगा ज़िले में स्थित एक नगर है।
उपकरण ट्रांसफॉर्मर
उपकरण ट्रांसफॉर्मर (इन्स्ट्रुमेन्ट ट्रान्सफॉर्मर), विद्युत शक्ति प्रणाली में लगायी जाने वाली वे युक्तियाँ हैं जो वोल्टता/धारा का मापन करने के लिए एक पृथक्कृत (आइसोलेटेड) आउटपुट प्रदान करते हैं। ये मुख्यतः दो प्रकार के होते हैं-
इन ट्रान्सफॉर्मरों की प्राथमिक वाइन्डिंग उच्च वोल्टता से या उच्च धारा से जुड़ी होती है जबकि इनके द्वितीयक वाइण्डिंग में वोल्टता/धारा दर्शाने वाला मीटर या रिले लगी होती है।
नगला दरवर गाँव, इगलास (अलीगढ़)
नगला दरवर इगलास, अलीगढ़, उत्तर प्रदेश स्थित एक गाँव है।
अल उमरी मस्जिद
अल उमरी मस्जिद
अल उमरी मस्जिद Al-Omari Mosque ‏‎ यह मस्जिद सीरिया के प्राचीन तथा रोमन शासकों का शहर बुसरा अल शाम में स्थित है मस्जिद का निर्माण उमय्यद खिलाफत के शासन काल के दौरान हुआ था।
वजीरालोंगकोर्न
वजिरालंकरण  16 अक्टूबर 2016 को 64 वर्ष की आयु में थाईलैंड के राजा बने।लेकिन राजगद्दी पर अपने पिता के निधन के 50 दिवसीय शोक के पश्चात् दिसम्बर 01, 2016 को आसीन हुए। इन्हें राम दशम  की उपाधि से अलंकृत किया गया। इन्हें महामहिम राजा महा वजीरालोंगकोर्न बोडिन्द्रदेबयवरंगकुन के रूप में आधिकारिक तौर पर जाना जाएगा। इसके पूर्व थाईलैंड की गद्दी पर इनके पिता भूमिबल अतुल्यतेज विराजमान थे। भूमिबल अतुल्यतेज का 13 अक्टूबर 2016 को 88 वर्ष की आयु में निधन हो गया था।
प्रारंभिक जीवन
वजिरालंकरण का जन्म 28 जुलाई 1952 में शायं 5:45 पर दुसित पैलेस बैंकॉक हुआ। जन्म के समय इनका पहला नाम था "वजीरालोंगकोर्न बोरोममचकक्रयादिसवसंतत्तीओंग ठेवेत्थमरोंगसुबोरीबां अफिक्हुनुपरकणमहित्तलड़ूंलादेत पहुमीपहोननरेतवारांगकुन कित्तीसिरिसोमबूनसवंगकहावत बोरोममखत्तियरतचकमण।
शिक्षा
इनकी प्रारंभिक शिक्षा यूनाइटेड किंगडम के चित्रालदा स्कूल से प्रारम्भ हुयी इसके बाद राजा मीड ,सीफोर्ड ,मिलफील्ड विद्यालयों में अध्ययन किया और यहां से इसके बाद ऑस्ट्रेलिया के सिडनी स्थित किंग्स स्कॉल में अध्ययन किया। रॉयल मिलिट्री कॉलेज, कैनबरा (ऑस्ट्रेलिया ) से सैनिक प्रशिक्षण प्राप्त किया। बैंकॉक के सुखोथाय ठम्मतिरत विश्वविद्यालय से कला में स्नातकोत्तर उपाधि प्राप्त की।
भूमिका और जिम्मेदारियां
वजिरालंकरण रॉयल थाई सेना में जनरल, एडमिरल थाई नैवी में और थाई वायु सेना में चीफ एयर मार्शल के पद पर सुशोभित हैं।
आजाद अधिकार सेना
आज़ाद अधिकार सेना (हिन्दी में आज़ाद अधिकार सेना), जिसे इसके संक्षिप्त नाम AAS (हिन्दी में आस) से भी जाना जाता है, भारत में एक अपंजीकृत राजनीतिक दल है, जो वर्तमान में भारत के चुनाव आयोग के समक्ष पंजीकरण की प्रक्रिया से गुजर रही है।
आज़ाद अधिकार सेना की शुरुआत पूर्व आईपीएस अधिकारी अमिताभ ठाकुर और अन्य लोगों ने अगस्त 2021 में की थी
इस घोषणा के तुरंत बाद, ठाकुर को एक आपराधिक मामले में गिरफ्तार कर लिया गया, जिसे उन्होंने राजनीति से प्रेरित बताया।
बाद में ठाकुर ने मार्च 2022 में जेल से रिहा होने के बाद अधिकार सेना के गठन का काम फिर से शुरू किया
जून 2022 में फिर से अधिकार सेना के गठन की घोषणा की गई. उन्होंने कहा कि अधिकार सेना का प्राथमिक उद्देश्य यह भावना और अवधारणा पैदा करना है कि सभी शक्तियां (अधिकार) और अधिकार भारत के नागरिकों में निहित हैं, जैसा कि भारत के संविधान और देश के विभिन्न कानूनों के माध्यम से दिया गया है। फिलहाल, पार्टी भारत निर्वाचन आयोग में पंजीकृत होने की प्रक्रिया में है।
अपने गठन के बाद, अधिकार सेना उत्तर प्रदेश पर विशेष ध्यान देने के साथ भारत के विभिन्न क्षेत्रों में विस्तार और काम कर रही है। यह विभिन्न हस्तक्षेपों के माध्यम से अपनी उपस्थिति महसूस करा रहा है।
ज़िम्बाब्वे महिला क्रिकेट टीम का नामीबिया दौरा 2020-21
ज़िम्बाब्वे महिला क्रिकेट टीम पांच मैचों की महिला ट्वेंटी 20 अंतर्राष्ट्रीय (मटी20आई) श्रृंखला और दो 50 ओवर के मैच खेलने के लिए 24 जनवरी से 2 फरवरी 2021 के बीच नामीबिया का दौरा करने वाली थी। सभी मैच विंडहोक में यूनाइटेड ग्राउंड में होने वाले थे।
कोविड-19 महामारी के परिणामस्वरूप, नामीबियाई महिला टीम ने सितंबर 2019 में महिला विश्व ट्वेंटी 20 क्वालीफायर के बाद से एक अंतरराष्ट्रीय भी मैच नहीं खेली थी। महिला विश्व ट्वेंटी 20 क्वालीफायर, जिसे उन्होंने जिम्बाब्वे के अंतर्राष्ट्रीय क्रिकेट परिषद के निलंबन के बाद में भाग लिया था। जिम्बाब्वे का सबसे हालिया मैच मई 2019 में अफ्रीकी क्वालीफायर इवेंट में था।
7 जनवरी 2021 को, क्रिकेट नामीबिया ने घोषणा की कि देश में कोविड-19 लॉकडाउन नियमों के कारण श्रृंखला स्थगित कर दी गई थी।
फीफा
फेडरेशन इंटरनेशनेल डी फुटबॉल एसोसिएशन (एसोसिएशन फुटबॉल का अंतरराष्ट्रीय महासंघ का फ्रांसीसी नाम), जिसे आमतौर पर फीफा के नाम से जाना जाता है, फुटबॉल का अंतरराष्ट्रीय नियंत्रण निकाय है। इसका मुख्यालय ज्यूरिख, स्विट्जरलैंड में है और इसके वर्तमान अध्यक्ष गियानी इन्फेनटिनो हैं। फीफा फुटबॉल के प्रमुख अंतरराष्ट्रीय प्रतियोगिताओं के संगठन और आयोजन, जिनमे सबसे उल्लेखनीय फीफा विश्व कप है के लिए जिम्मेदार है और इसका आयोजन 1930 से कर रहा है।
फीफा के 211 सदस्य संघ हैं, जो संयुक्त राष्ट्र के सदस्यों से 18 अधिक और अंतरराष्ट्रीय ओलंपिक समिति से ज्यादा है, हालांकि यह संख्या इंटरनेशनल एसोसिएशन ऑफ एथलेटिक्स फेडरेशन से 4 सदस्य कम है।
फीफा सम्मान और पुरस्कार
फीफा हर साल, साल के सर्वश्रेष्ठ पुरुष व महिला खिलाडी को फीफा वलोन-दोर (FIFA Ballon d'Or) के खिताब से सम्मानित करती है। साल २०१३ क फिफा वलोन-दोर पुरस्कार करिश्माई खिलाडी क्रिस्टियनो रोनल्डो को मिला। स्टार फुटबॉलर लियोनल मेसी को पछाड़ने में रोनाल्डो को पांच साल लग गए लेकिन बावजूद इसके वह खुद को रोक नहीं सके और रो पड़े।
उत्तराभाद्रपद
उत्तरा भाद्रपद आकाश मंडल में 26वाँ नक्षत्र है। यह मीन राशि के अंतर्गत आता है। इसे दू, थ, झ नाम से जाना जाता है। उत्तरा भाद्रपद नक्षत्र का स्वामी शनि है। वहीं राशि स्वामी गुरु है। शनि गुरु में शत्रुता है। कहीं इनका तालमेल व पंचधामेत्री चक्र में जिस जातक की कुंडली में मित्र का सम हो तो इसके शुभ परिणाम भी देखने को मिलते हैं।
इस नक्षत्र में जन्म लेने वाला जातक सोच-विचार कर बोलने वाले, सुखी संतान, धर्म-कर्म में आस्थावान, उत्तम वक्ता, उदार हृदय के सम्माननीय भी होते हैं। शनि आध्यात्मवादी है तो गुरु का ज्ञान का कारक है। गुरु शनि का मेल धनु या मीन राशि में हो तो इसके शुभ परिणाम मिलेंगे।
धनु में गुरु शनि की युति आध्यात्मवादी लेकिन परिश्रमी भी बनाएगी। मीन में गुरु शनि के चंद्र होने से ऐसा जातक परम आध्यात्मवादी परोपकारी, ज्ञानवान, स्वप्रयत्नों से सफलता पाने वाला उपदेशक भी हो सकता है।
स्पार्टा क्रिकेट क्लब ग्राउंड
स्पार्टा क्रिकेट क्लब ग्राउंड, जिसे स्पार्टा रिक्रिएशनल क्लब के रूप में भी जाना जाता है, वाल्विस बे, नामीबिया में एक क्रिकेट ग्राउंड है। मैदान पर पहला रिकॉर्ड मैच 1993/94 क्रिकेट सीजन में हुआ था। इसने 15 अक्टूबर 2015 को अपने पहले प्रथम श्रेणी क्रिकेट मैच की मेजबानी की। इसे 2016-17 के सनफोइल 3-डे कप के दौरान मैचों की मेजबानी करने के लिए एक स्थल के रूप में इस्तेमाल किया गया था।
इकेए मोबिलिटी
EKA Mobility (पूर्व में: Pinnacle Mobility Solutions Private Limited) पुणे, भारत में स्थित एक ऑटोमोबाइल निर्माण कंपनी है. यह Pinnacle Industries Limited की सहायक कंपनी है।. सुधीर मेहता EKA Mobility के अध्यक्ष और संस्थापक हैं. EKA Mobility ने भारत में निर्मित सार्वजनिक परिवहन के लिए 9-मीटर इलेक्ट्रिक बस पेश की।. इसने ऑटोमोटिव रिसर्च एसोसिएशन ऑफ इंडिया से सेंट्रल मोटर व्हीकल रूल्स सर्टिफिकेशन (CMVR) प्राप्त किया।.
पुणे, भारत में मुख्यालय। EKA Mobility, Pinnacle Industries Limited के एक अलग व्यावसायिक ऑटो वर्टिकल के रूप में कार्य करती है।.
कहीं तो मिलेंगे
'कही तो मिलेंगे' एक भारतीय टेलीविजन श्रृंखला है जिसका प्रीमियर 3 नवंबर 2001 को सहारा टीवी ( जिसे अब सहारा वन के नाम से जाना जाता है) पर हुआ था
नगला नहचला गाँव, इगलास (अलीगढ़)
नगला नहचला इगलास, अलीगढ़, उत्तर प्रदेश स्थित एक गाँव है।
बधनी कलाँ
बधनी कलां भारत के पंजाब राज्य के मोगा जिले में एक कस्बा और नगर निगम है।  कलान फ़ारसी भाषा का शब्द है जिसका अर्थ होता है बड़ा।
जनसांख्यिक
2001 भारत की जनगणना के अनुसार,बधनी कलां की जनसंख्या 6373 थी। पुरुषों की आबादी 52% और महिलाओं की संख्या 48% है।  बधनी कलां की औसत साक्षरता दर 58% है, जो राष्ट्रीय औसत 59.5% से कम है;  53% पुरुष और 47% महिलाएँ साक्षर हैं। 11% जनसंख्या 6 वर्ष से कम आयु की है। बधनी कलां बाबा नंद सिंह जी नानकसर वाले का ननका पिंड है। बधनी कलां मोगा से बरनाला रोड पर स्थित है।
१९७३ यूईएफए कप फाइनल
१९७३ यूईएफए कप फाइनल एक फुटबॉल मैच था जो इंग्लैंड के लिवरपूल और पश्चिम जर्मनी के बोरशिया मौनचेंगलाडबाख के बीच दो चरण मे खेला गया था। पहला चरण 10 मई 1973 को लिवरपूल के घरेलू स्टेडियम में खेला गया था, जो लिवरपूल ने 3-0 से जीता था और दूसरे चरण बोरशिया मौनचेंगलाडबाख के घरेलू मैदान पर 23 मई 1973 पर खेला गया था, जो मौनचेंगलाडबाख ने 2-0 से जीता था।
इस परिणाम के साथ लिवरपूल कुल स्कोर 3-2 पर १९७३ का यूईएफए कप फाइनल जीता। और यह लिवरपूल की पहली यूरोपीय ट्रॉफी थी।
दूसरा चरण
लिवरपूल समग्र पर 3-2 जीत हासिल की
चन्द्रधर शर्मा 'गुलेरी'
चन्द्रधर शर्मा 'गुलेरी' (७ जुलाई १८८३ - १२ सितम्बर १९२२) हिन्दी के कथाकार, व्यंगकार तथा निबन्धकार थे।
जीवन-वृत्त
चंद्रधर शर्मा गुलेरी का जन्म राजस्थान की वर्तमान राजधानी जयपुर में हुआ था। उनके पिता पंडित शिवराम शास्त्री मूलतः हिमाचल प्रदेश के गुलेर गाँव के निवासी थे। ज्योतिर्विद महामहोपाध्याय पंडित शिवराम शास्त्री राजसम्मान पाकर जयपुर (राजस्थान) में बस गए थे। उनकी तीसरी पत्नी लक्ष्मीदेवी ने सन् 1883 में चन्द्रधर को जन्म दिया।
चंद्रधर को घर में ही संस्कृत भाषा, वेद, पुराण आदि के अध्ययन, पूजा-पाठ, संध्या-वंदन तथा धार्मिक कर्मकाण्ड का वातावरण मिला। आगे चलकर उन्होंने अंग्रेज़ी शिक्षा भी प्राप्त की।
आगे की पढ़ाई के लिए वे इलाहाबाद आ गए जहाँ प्रयाग विश्वविद्यालय से बी. ए. किया। उन्होंने कलकत्ता विश्वविद्यालय से एम. ए. किया। चाहते हुए भी वे आगे की पढ़ाई परिस्थितिवश जारी न रख पाए हालाँकि उनके स्वाध्याय और लेखन का क्रम अबाध रूप से चलता रहा। बीस वर्ष की उम्र के पहले ही उन्हें जयपुर की वेधशाला के जीर्णोद्धार तथा उससे सम्बन्धित शोधकार्य के लिए गठित मण्डल में चुन लिया गया था और कैप्टन गैरेट के साथ मिलकर उन्होंने "द जयपुर ऑब्ज़रवेटरी एण्ड इट्स बिल्डर्स" शीर्षक अंग्रेज़ी ग्रन्थ की रचना की।
अपने अध्ययन काल में ही उन्होंने सन् 1900 में जयपुर में नागरी मंच की स्थापना में योग दिया और सन् 1902 से मासिक पत्र ‘समालोचक’ के सम्पादन का भार भी सँभाला। प्रसंगवश कुछ वर्ष काशी की नागरी प्रचारिणी सभा के सम्पादक मंडल में भी उन्हें सम्मिलित किया गया। उन्होंने देवी प्रसाद ऐतिहासिक पुस्तकमाला और सूर्य कुमारी पुस्तकमाला का सम्पादन किया और नागरी प्रचारिणी पुस्तकमाला और सूर्य कुमारी पुस्तकमाला का सम्पादन किया और नागरी प्रचारिणी सभा के सभापति भी रहे।
जयपुर के राजपण्डित के कुल में जन्म लेनेवाले गुलेरी जी का राजवंशों से घनिष्ठ सम्बन्ध रहा। वे पहले खेतड़ी नरेश जयसिंह के और फिर जयपुर राज्य के सामन्त-पुत्रों के अजमेर के मेयो कॉलेज में अध्ययन के दौरान उनके अभिभावक रहे। सन् 1916 में उन्होंने मेयो कॉलेज में ही संस्कृत विभाग के अध्यक्ष का पद सँभाला। सन् 1920 में पं॰ मदन मोहन मालवीय के प्रबंध आग्रह के कारण उन्होंने बनारस आकर काशी हिन्दू विश्वविद्यालय के प्राच्यविद्या विभाग के प्राचार्य और फिर 1922 में प्राचीन इतिहास और धर्म से सम्बद्ध मनीन्द्र चन्द्र नन्दी पीठ के प्रोफेसर का कार्यभार भी ग्रहण किया।
इस बीच परिवार में अनेक दुखद घटनाओं के आघात भी उन्हें झेलने पड़े। सन् 1922 में 12 सितम्बर को पीलिया के बाद तेज ज्वर से मात्र 39 वर्ष की अल्पायु में उनका देहावसान हो गया।
इस थोड़ी-सी आयु में ही गुलेरी जी ने अध्ययन और स्वाध्याय के द्वारा हिन्दी और अंग्रेज़ी के अतिरिक्त संस्कृत प्राकृत बांग्ला मराठी आदि का ही नहीं जर्मन तथा फ्रेंच भाषाओं का ज्ञान भी हासिल किया था। उनकी रुचि का क्षेत्र भी बहुत विस्तृत था और धर्म, ज्योतिष इतिहास, पुरातत्त्व, दर्शन भाषाविज्ञान शिक्षाशास्त्र और साहित्य से लेकर संगीत, चित्रकला, लोककला, विज्ञान और राजनीति तथा समसामयिक सामाजिक स्थिति तथा रीति-नीति तक फैला हुआ था। उनकी अभिरुचि और सोच को गढ़ने में स्पष्ट ही इस विस्तृत पटभूमि का प्रमुख हाथ था और इसका परिचय उनके लेखन की विषयवस्तु और उनके दृष्टिकोण में बराबर मिलता रहता है।
व्यावसायिक जीवन
39 वर्ष की जीवन-अवधि में उन्होंने कहानियाँ, लघु-कथाएँ, आख्यान, ललित निबन्ध, गम्भीर विषयों पर विवेचनात्मक निबन्ध, शोधपत्र, समीक्षाएँ, सम्पादकीय टिप्पणियाँ, पत्र विधा में लिखी टिप्पणियाँ, समकालीन साहित्य, समाज, राजनीति, धर्म, विज्ञान, कला आदि पर लेख तथा वक्तव्य, वैदिक/पौराणिक साहित्य, पुरातत्त्व, भाषा आदि पर प्रबन्ध, लेख तथा टिप्पणियाँ लिखीं। उनकी सर्वाधिक प्रसिद्ध कहानी  ‘उसने कहा था’ का प्रकाशन सरस्वती में 1915 ई. में हुआ। उन्होंने ‘कछुआ धरम’ और ‘मारेसि मोहि कुठाऊँ’ नामक  निबंध और पुरानी हिन्दी नामक लेखमाला भी लिखी। ‘महर्षि च्यवन का रामायण’ उनकी शोधपरक पुस्तक थी।
शैली
उनके लेखन की रोचकता उसकी प्रासंगिकता के अतिरिक्त उसकी प्रस्तुति की अनोखी भंगिमा में भी निहित है। उस युग के कई अन्य निबन्धकारों की तरह गुलेरी जी के लेखन में भी मस्ती तथा विनोद भाव एक अन्तर्धारा लगातार प्रवाहित होती रहती है। धर्मसिद्धान्त, अध्यात्म आदि जैसे कुछ एक गम्भीर विषयों को छोड़कर लगभग हर विषय के लेखन में यह विनोद भाव प्रसंगों के चुनाव में भाषा के मुहावरों में उद्धरणों और उक्तियों में बराबर झंकृत रहता है। जहाँ आलोचना कुछ अधिक भेदक होती है, वहाँ यह विनोद व्यंग्य में बदल जाता है-जैसे शिक्षा, सामाजिक, रूढ़ियों तथा राजनीति सम्बन्धी लेखों में इससे गुलेरी जी की रचनाएँ कभी गुदगुदाकर, कभी झकझोरकर पाठक की रुचि को बाँधे रहती हैं।
भाषा-शैली
गुलेरी जी की शैली मुख्यतः वार्तालाप की शैली है जहाँ वे किस्साबयानी के लहजे़ में मानो सीधे पाठक से मुख़ातिब होते हैं। यह साहित्यिक भाषा के रूप में खड़ी बोली को सँवरने का काल था। अतः शब्दावली और प्रयोगों के स्तर पर सामरस्य और परिमार्जन की कहीं-कहीं कमी भी नज़र आती है। कहीं वे ‘पृश्णि’, ‘क्लृप्ति’ और ‘आग्मीघ्र’ जैसे अप्रचलित संस्कृत शब्दों का प्रयोग करते हैं तो कहीं ‘बेर’, ‘बिछोड़ा’ और ‘पैंड़’ जैसे ठेठ लोकभाषा के शब्दों का। अंग्रेज़ी अरबी-फारसी आदि के शब्द ही नहीं पूरे-के-पूरे मुहावरे भी उनके लेखन में तत्सम या अनूदित रूप में चले आते हैं। पर भाषा के इस मिले-जुले रूप और बातचीत के लहज़े से उनके लेखन में एक अनौपचारिकता और आत्मीयता भी आ गई है। हाँ गुलेरी जी अपने लेखन में उद्धरण और उदाहरण बहुत देते हैं। इन उद्धरणों और उदाहरणों से आमतौर पर उनका कथ्य और अधिक स्पष्ट तथा रोचक हो उठता है पर कई जगह यह पाठक से उदाहरण की पृष्ठभूमि और प्रसंग के ज्ञान की माँग भी करता है आम पाठक से प्राचीन भारतीय वाङ्मय, पश्चिमी साहित्य, इतिहास आदि के इतने ज्ञान की अपेक्षा करना ही गलत है। इसलिए यह अतिरिक्त ‘प्रसंगगर्भत्व’ उनके लेखन के सहज रसास्वाद में कहीं-कहीं अवश्य ही बाधक होता है।
बहरहाल गुलेरी जी की अभिव्यक्ति में कहीं भी जो भी कमियाँ रही हों, हिन्दी भाषा और शब्दावली के विकास में उनके सकारात्मक योगदान की उपेक्षा नहीं की जा सकती। वे खड़ी बोली का प्रयोग अनेक विषयों और अनेक प्रसंगों में कर रहे थे-शायद किसी भी अन्य समकालीन विद्वान से कहीं बढ़कर। साहित्य पुराण-प्रसंग इतिहास, विज्ञान, भाषाविज्ञान, पुरातत्त्व, धर्म, दर्शन, राजनीति, समाजशास्त्र आदि अनेक विषयों की वाहक उनकी भाषा स्वाभाविक रूप से ही अनेक प्रयुक्तियों और शैलियों के लिए गुंजाइश बना रही थी। वह विभिन्न विषयों को अभिव्यक्त करने में हिन्दी की सक्षमता का जीवन्त प्रमाण है। हर सन्दर्भ में उनकी भाषा आत्मीय तथा सजीव रहती है, भले ही कहीं-कहीं वह अधिक जटिल या अधिक हलकी क्यों न हो जाती हो। गुलेरी जी की भाषा और शैली उनके विचारों की अभिव्यक्ति का माध्यम मात्र नहीं थी। वह युग-सन्धि पर खड़े एक विवेकी मानस का और उस युग की मानसिकता का भी प्रामाणिक दस्तावेज़ है। इसी ओर इंगित करते हुए प्रो॰ नामवर सिंह का भी कहना है, ‘‘गुलेरी जी हिन्दी में सिर्फ एक नया गद्य या नयी शैली नहीं गढ़ रहे थे बल्कि वे वस्तुतः एक नयी चेतना का निर्माण कर रहे थे और यह नया गद्य नयी चेतना का सर्जनात्मक साधन है।’’
आज के युग में गुलेरी जी की प्रासंगिकता
अपने और आधुनिकता’ समकालीन सामाजिक, राजनीतिक और धार्मिक स्थितियों से उनके गम्भीर जुड़ाव और इनसे सम्बद्ध उनके चिन्तन तथा प्रतिक्रियाओं में स्पष्ट होती है। उनका सरोकार अपने समय के केवल भाषिक और साहित्यिक आन्दोलनों से ही नहीं, उस युग के जीवन के हर पक्ष से था। किसी भी प्रसंग में जो स्थिति उनके मानस को आकर्षित या उत्तेजित करती थी, उस पर टिप्पणी किए बगैर वे रह नहीं पाते थे। ये टिप्पणियाँ उनके सरोकारों, कुशाग्रता और नज़रिये के खुलेपन की गवाही देती हैं। अनेक प्रसंगों में गलेरी जी अपने समय से इतना आगे थे कि उनकी टिप्पणियाँ आज भी हमें अपने चारों ओर देखने और सोचने को मज़बूर करती हैं।
‘खेलोगे कूदोगे होगे खराब’ की मान्यता वाले युग में गुलेरी जी खेल को शिक्षा का सशक्त माध्यम मानते थे। बाल-विवाह के विरोध और स्त्री-शिक्षा के समर्थन के साथ ही आज से सौ साल पहले उन्होंने बालक-बालिकाओं के स्वस्थ चारित्रिक विकास के लिए सहशिक्षा को आवश्यक माना था। ये सब आज हम शहरी जनों को इतिहास के रोचक प्रसंग लग सकते हैं किन्तु पूरे देश के सन्दर्भ में, यहाँ फैले अशिक्षा और अन्धविश्वास के माहौल में गुलेरी जी की बातें आज भी संगत और विचारणीय हैं। भारतवासियों की कमज़ोरियाँ का वे लगातार ज़िक्र करते रहते हैं-विशेषकर सामाजिक राजनीतिक सन्दर्भों में। हमारे अधःपतन का एक कारण आपसी फूट है-‘‘यह महाद्वीप एक दूसरे को काटने को दौड़ती हुई बिल्लियों का पिटारा है’’ (डिनामिनेशन कॉलेज : 1904) जाति-व्यवस्था भी हमारी बहुत बड़ी कमज़ोरी है। गुलेरी जी सबसे मन की संकीर्णता त्यागकर उस भव्य कर्मक्षेत्र में आने का आह्वान करते हैं जहाँ सामाजिक जाति भेद नहीं, मानसिक जाति भेद नहीं और जहाँ जाति भेद है तो कार्य व्यवस्था के हित (वर्ण विषयक कतिपय विचार : 1920)। छुआछूत को वे सनातन धर्म के विरुद्ध मानते हैं। अर्थहीन कर्मकाण्डों और ज्योतिष से जुड़े अन्धविश्वासों का वे जगह-जगह ज़ोरदार खण्डन करते हैं। केवल शास्त्रमूलक धर्म को वे बाह्यधर्म मानते हैं और धर्म को कर्मकाण्ड से न जोड़कर इतिहास और समाजशास्त्र से जोड़ते हैं। धर्म का अर्थ उनके लिए ‘‘सार्वजनिक प्रीतिभाव है’’ ‘‘जो साम्प्रदायिक ईर्ष्या-द्वेष को बुरा मानता है’’ (श्री भारतवर्ष महामण्डल रहस्य : 1906)। उनके अनुसार उदारता सौहार्द और मानवतावाद ही धर्म के प्राणतत्त्व होते हैं और इस तथ्य की पहचान बेहद ज़रूरी है-‘‘आजकल वह उदार धर्म चाहिए जो हिन्दू, सिक्ख, जैन, पारसी, मुसलमान, कृस्तान सबको एक भाव से चलावै और इनमें बिरादरी का भाव पैदा करे, किन्तु संकीर्ण धर्मशिक्षा...(आदि) हमारी बीच की खाई को और भी चौड़ी बनाएँगे।’’ (डिनामिनेशनल कॉलेज : 1904)। धर्म को गुलेरी जी बराबर कर्मकाण्ड नहीं बल्कि आचार-विचार, लोक-कल्याण और जन-सेवा से जोड़ते रहे।
ईरान का पठार
ईरान का पठार पश्चिमी एशिया और मध्य एशिया का एक भौगोलिक क्षेत्र है। यह पठार अरबी प्लेट और भारतीय प्लेट के बीच में स्थित यूरेशियाई प्लेट के एक कोने पर स्थित है। इसके पश्चिम में ज़ाग्रोस पर्वत, उत्तर में कैस्पियन सागर व कोपेत दाग़ (पर्वतमाला), पश्चिमोत्तर में आर्मेनियाई उच्चभूमि व कॉकस पर्वतमाला, दक्षिण में होरमुज़ जलसन्धि व फ़ारस की खाड़ी और पूर्व में सिन्धु नदी है।
पश्चिमोत्तर में कैस्पियन सागर से लेकर दक्षिणपश्चिम में बलोचिस्तान तक ईरान का पठार लगभग २,००० किमी तक विस्तृत है। ईरान व अफ़्ग़ानिस्तान का अधिकतर भाग और पाकिस्तान का सिन्धु नदी से पश्चिम का भाग इसी पठार का हिस्सा है। पठार को एक चकोर के रूप में देखा जाये तो तबरेज़, शिराज़, पेशावर और क्वेटा उसके चार कोनों पर हैं और इसमें कुल मिलाकर ३७,००,००० वर्ग किमी क्षेत्रफल है। पठार कहलाये जाने के बावजूद इस पठार पर वास्तव में कई पर्वतमालाएँ हैं जिनका सबसे ऊँचा शिखर अल्बोर्ज़ पर्वतमाला का ५,६१० मीटर लम्बा दामावन्द पर्वत है और सब्से निचला बिन्दु मध्य ईरान में कर्मान नगर से पूर्व लूत द्रोणी में ३०० मीटर से नीचे स्थित है।
कार्ल लुई श्वेंडलर
कार्ल लुई श्वेंडलर (1838 - 1882) एक जर्मन विद्युत शास्त्री (इलेक्ट्रीशियन) थे और टंगस्टन आधारित उद्दीप्त प्रकाश बल्ब के पहले समर्थकों में से एक थे। उन्होंने ब्रिटिश भारत में तार विभाग में एक वरिष्ठ पद पर काम किया और तारप्रेषण पर एक प्रभावशाली पाठ्यपुस्तक भी प्रकाशित की। वे आगरा और कलकत्ता के बीच तार संचार स्थापित करने, जलमग्न केबलों के प्रसारण में समस्याओं को हल करना आदि में सक्रिय रूप से शामिल थे। उन्हें रेलवे द्वारा भारतीय रेलवे स्टेशनों को बिजली के लैंप द्वारा रोशनी देने का व्यवहार्यता अध्ययन करने के लिए नियुक्त किया गया था।
श्वेंडलर एशियाटिक सोसाइटी ऑफ बंगाल के सदस्य थे। 1867 में जोसफ फेयरर द्वारा एक चिड़ियाघर का प्रस्ताव रखा गया था और इस विचार को 1873 में श्वेंडलर द्वारा फिर से उठाया गया था। श्वेंडलर ने कोलकाता में अलीपुर वन्य प्राणी उद्यान को शुरु करने के लिए अपनी छोटी सी वन्य पशुशाला (भारत छोड़ने से पहले) के सभी जानवर चिड़ियाघर को दे दिए थे। अलीपुर स्थित इस वन्य प्राणी उद्यान का औपचारिक उद्घाटन 1 जनवरी, 1876 को प्रिंस ऑफ वेल्स (किंग एडवर्ड सप्तम) द्वारा किया गया था और मई में इसे जनता के लिए खोला गया। श्वेंडलर को इसका पहला अधीक्षक और राम ब्रह्म सान्याल को उनका सहायक नियुक्त किया गया। यह चिड़ियाघर 1875 में रॉबर्ट क्लाइव के कछुए, अद्वैत का घर बन गया, जिसे, 2006 में 255 वर्ष की आयु में उसकी मृत्यु होने तक दुनिया में सबसे लंबे समय तक जीवित रहने वाला जानवर माना जाता था। 1883 में चिड़ियाघर परिसर में श्वेंडलर का एक स्मारक बनाया गया था।
लाला जगदलपुरी
लाला जगदलपुरी (जन्म १७ दिसम्बर १९२०) एक हिन्दी साहित्यकार हैं। वे बस्तर के निवासी है और छत्तीसगढ़ी कविताओं के प्रतिनिधि कवि माने जाते हैं। हल्बी बोली में रचित उनकी रचनाओं में श्रृंगार रस की प्रधानता है। नायिकाओं का श्रृंगारिक, मादकतापूर्ण चित्रण छत्तीसगढ़ी श्रृंगार साहित्य में अपूर्व है।  मूलतः हिन्दी का कवि होने के साथ-साथ छत्तीसगढ़ी और बस्तर की हल्बी-भतरी लोक भाषाओं में भी पर्याप्त और उल्लेखनीय सृजन किया। उनकी 'हल्बी लोककथाएं' के कई संस्करण प्रकाशित हो गए हैं। बाल-साहित्य-लेखन में भी उनका गुणात्मक योगदान उल्लेखनीय और सराहनीय रहा है।
लेखन के साथ-साथ जगदलपुरी जी अध्यापन तथा खेती का काम करते हैं। बस्तर से उनका अगाध प्रेम है। उन्होने 1936 से लेखन आरम्भ किया और 1939 से प्रकाशन पाने लगे। उनकी प्रेरणा से बस्तर में कई साहित्यकार पनपे। उन्का सृजन इतना उत्कृष्ट और प्रामाणिक कि लोग उनका लिखा चुराने लगे।
लालाजी के अतीत का थोड़ा-सा समय साहित्यिक पत्रकारिता को भी समर्पित रहा था। वे जगदलपुर से कृष्ण कुमार द्वारा प्रकाशित साप्ताहिक “अंगारा” में सम्पादक, रायपुर से ठाकुर प्यारे लालजी द्वारा प्रकाशित “देशबन्धु” में सहायक सम्पादक, महासमुन्द से जयदेव सतपथीजी द्वारा प्रकाशित “सेवक” में सम्पादक और जगदलपुर से ही तुषार कान्ति बोस द्वारा बस्तर की लोक भाषा “हल्बी” में प्रकाशित साप्ताहिक “बस्तरिया” में सम्पादक रहे।
रामदीन सिंह
रामदीन सिंह (१८५६ - १९०३) बलिया के राजकुमार, हिन्दीसेवी साहित्यकार तथा खड्गविलास प्रेस के संस्थापक थे। उनके द्वारा १८८० में स्थापित खड्गविलास प्रेस के कारण हिन्दी साहित्य के प्रचार-प्रसार में बहुत सहायता मिली। प्रेस शुरू करने से पहले वे बिहार में हिन्दी के लिए आंदोलन चला रहे थे।